মনোজ কুমার

মনোজ কুমার (জন্ম: হরিকিষণ গিরি গোস্বামী; ২৪ জুলাই ১৯৩৭), ভারত কুমার নামেও পরিচিত, হলেন একজন ভারতীয় অভিনেতা, চলচ্চিত্র পরিচালক, ও লেখক। তিনি মূলত বলিউডে কাজ করে থাকেন। তিনি তার কর্মজীবনে অসংখ্য পুরস্কার অর্জন করেছেন, তন্মধ্যে রয়েছে একটি দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার, চলচ্চিত্রে আজীবন অবদানের জন্য ভারতের চলচ্চিত্রের সর্বোচ্চ পুরস্কার দাদাসাহেব ফালকে পুরস্কার এবং দুটি রাজ্য সরকার পুরস্কার। এছাড়া তিনি ৮টি ফিল্মফেয়ার পুরস্কার অর্জন করেছেন। ১৯৯২ সালে ভারত সরকার তাকে ভারতের চতুর্থ সর্বোচ্চ বেসামরিক সম্মাননা পদ্মশ্রী পদকে ভূষিত করে। ১৯৫৭ সালে ফ্যাশন চলচ্চিত্রে ছোট একটি চরিত্রে অভিনয়ের মধ্য দিয়ে তার চলচ্চিত্রে অভিষেক ঘটে। তিনি উপকার (১৯৬৭) চলচ্চিত্রের জন্য দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার এবং শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ কাহিনি, শ্রেষ্ঠ সংলাপ বিভাগে ফিল্মফেয়ার পুরস্কার অর্জন করেন। ১৯৭২ সালে তিনি বেঈমান চলচ্চিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার পুরস্কার এবং ১৯৭৩ সালে শোর চলচ্চিত্রের জন্য শ্রেষ্ঠ চিত্রসম্পাদনা বিভাগে ফিল্মফেয়ার পুরস্কার অর্জন করেন। ১৯৭৫ সালে তিনি রোটি কাপড়া অউর মাকান চলচ্চিত্রের জন্য শ্রেষ্ঠ পরিচালক বিভাগে আরেকটি ফিল্মফেয়ার পুরস্কার লাভ করেন। মনোজ কুমার ১৯৩৭ সালের ২৪শে জুলাই তৎকালীন ব্রিটিশ ভারতের উত্তর-পশ্চিম সীমান্ত প্রদেশের (বর্তমান খাইবার পাখতুনখোয়া, পাকিস্তান) অ্যাব্‌টাবাদে জন্মগ্রহণ করেন। তার জন্মনাম হরিকিষণ গিরি গোস্বামী। তার যখন ১০ বছর বয়স, তার পরিবার দেশ বিভাজনের কারণে জন্দিয়ালা শের খান থেকে দিল্লিতে চলে আসে। তার পরিবার উদ্বাস্তু হিসেবে বিজয় নগর, কিংসওয়ে ক্যাম্প ও পরে নতুন দিল্লির পুরনো রাজেন্দ্র নগরে বসবাস করে। কুমার দিল্লি বিশ্ববিদ্যালয়ের হিন্দু কলেজে পড়াশোনা করেন। স্নাতক সম্পন্ন করে তিনি চলচ্চিত্রে অভিনয়ের সিদ্ধান্ত নেন। ১৯৯২: ভারত সরকার কর্তৃক শিল্পকলায় পদ্মশ্রী ২০২০: ডাব্লিউবিআর বলিউডের স্বর্ণযুগ পুরস্কার ১৯৬৮: দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার - উপকার ২০১৬: ভারতীয় চলচ্চিত্রে আজীবন অবদানের জন্য দাদাসাহেব ফালকে পুরস্কার ২০০৮: মধ্যপ্রদেশ সরকার কর্তৃক জাতীয় কিশোর কুমার পুরস্কার ২০১০: মহারাষ্ট্র সরকার কর্তৃক জাতীয় রাজ কাপুর পুরস্কার বিজয়ী ১৯৬৮: শ্রেষ্ঠ চলচ্চিত্র - উপকার ১৯৬৮: শ্রেষ্ঠ পরিচালক - উপকার ১৯৬৮: শ্রেষ্ঠ কাহিনি - উপকার ১৯৬৮: শ্রেষ্ঠ সংলাপ - উপকার ১৯৭২: শ্রেষ্ঠ অভিনেতা - বেঈমান ১৯৭৩: শ্রেষ্ঠ চিত্রসম্পাদনা - শোর ১৯৭৫: শ্রেষ্ঠ পরিচালক - রোটি কাপড়া অউর মাকান ১৯৯৯: ফিল্মফেয়ার আজীবন সম্মাননা পুরস্কার মনোনীত ১৯৬৮: শ্রেষ্ঠ অভিনেতা - উপকার ১৯৬৯: শ্রেষ্ঠ পার্শ্ব অভিনেতা - আদমি ১৯৭৩: শ্রেষ্ঠ পরিচালক - শোর ১৯৭৫: শ্রেষ্ঠ চলচ্চিত্র - রোটি কাপড়া অউর মাকান ১৯৭৫: শ্রেষ্ঠ অভিনেতা - রোটি কাপড়া অউর মাকান ১৯৭৬: শ্রেষ্ঠ অভিনেতা - সন্ন্যাসী ভার্গিস, সানা মারিয়া (৮ মে ২০১১)। "'I left behind a can of marbles in Abbotabad after Partition'" (ইংরেজি ভাষায়)। ১০ মে ২০১১ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।  কুমার, অনুজ (১০ মার্চ ২০১৬)। "Know your Bharat"। দ্য হিন্দু (ইংরেজি ভাষায়)। আইএসএসএন 0971-751X। ১১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।  বিজয়কর, রাজীব। "A patriot at heart"। ডেকান হেরাল্ড (ইংরেজি ভাষায়)। DHNS। ১৮ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২১।  ইন্টারনেট মুভি ডেটাবেজে মনোজ কুমার (ইংরেজি) Manoj Kumar: Bollywood's Own Mr Bharat Manoj Kumar : Profile, Gallery, Photos, Videos, News